Abelmoschus

Ti Abelmoschus ket ti henero dagiti agarup a sangapulo ket lima a sebbangan dagiti agsabsabong a mula iti pamilia a malba iti Malvaceae, patneng iti tropikal nga Aprika, Asia ken akin-amianan nga Australia. Daytoy ket dati a nairaman iti kaunegan ti Hibiscus, ngem naidasig itan a kas naisangayan a henero.

Buklen ti henero dagiti mula a hierba iti tinawen ken perenial, agtubo iti 2 m a katayag. Dagiti bulong ket 10–40 cm iti kaatiddog ken kaakaba, palmato a piditpidit nga agraman kadagiti 3-7 a piditpidit, dagiti piditpidit ket agdumaduma iti kauneg, manipud iti gangani, aginggana iti gangani a mangiwa iti baba ti bulong. Dagiti sabong ket 4–8 cm iti diametro, nga agraman kadagiti lima a puraw aginggana iti duyaw a petalo, masansan nga agraman iti nalabbasit wenno purpura a piltak iti tunggal maysa a petalo. Ti bunga ket maysa a kapsula, iti 5–20 cm a kaatiddog, nga aglaon kadagiti adu a bukel.

Ti sebbangan ti Abelmoschus ket kankanen a mula dagiti igges dagiti sumagmamano a sebbangan ti Lepidoptera a mairaman ti Chionodes hibiscella a naireshistron iti A. moschatus.

Dagiti napili a sebbangan
 Abelmoschus angulosus
 Abelmoschus caillei – (sin. Hibiscus manihot var. caillei). Okra ti Laud nga Aprika
 Abelmoschus crinitus – (sib. Hibiscus crinitus)
 Abelmoschus esculentus – (sin. Hibiscus esculentus). Okra
 Abelmoschus ficulneus – (sin. Hibiscus ficulneus).
 Abelmoschus manihot – (sin. Hibiscus manihot). Aibika
 Abelmoschus moschatus – (sin. Hibiscus abelmoschus). Abelmosk

 Dagiti usar 
Adda dagiti sumagmamano a sebbangan a masida, dagiti ubing a nues ti bukel ken dagiti bulong ket masida a kas nateng. Ti kangrunaan a naimulmula iti komersio a sebbangan ket ti okra.

 Nadumaduma a ladawan dagiti sebbangan 

 Dagiti nagibasaran 

 Kundu BC, Biswas C. 1973. Anatomical characters for distinguishing the genera Abelmoschus and Hibiscus. Proc. Indian Sci. Congr. 60. (3): 295

 Dagiti akinruar a silpo